Reigo Tamm

Reigo Tamm (sündinud 22. detsembril 1988 Rakveres) on eesti ooperilaulja (tenor) ja meelelahutaja.

2024. aasta sügishooajal võitis ta TV3 meelelahutussaate "Su nägu kõlab tuttavalt".Galerii | Terassüdamega mees! Näosaate võidukarikast joob šampanjat vallatu ooperilaulja Reigo Tamm Õhtuleht.ee, 09.12.2024. 2025. aastal pälvis ta ajakirja Kroonika Aasta Meelelahutaja auhinna.Liigutavad sõnad! Meelelahutusauhindade tänukõnedes oli tunda piiritut armastust! Sky.ee, 06.06.2025.

Haridus
Reigo Tamm on lõpetanud 2008. aastal Tapa Gümnaasiumi ning õppinud ühe kursuse Eesti Muusika- ja Teatriakadeemia lavakunstikoolis näitleja erialal. Aastatel 2009–2016 õppis ta Eesti Muusika- ja Teatriakadeemias (Taavi Tampuu klassis).Brita-Liis Oruste. Reigo Tamm - ootamatult armastatud lauljaks Ajakiri Muusika, 08.04.2022. 

Ta on osalenud Jenny Anvelti, Giacomo Aragalli, Virgilijus Noreika, Jeffrey Goldbergi, Jon Thorsteinssoni ja Caroline Dowdle'i meistrikursustel. Näitlemise alal on ta end täiendanud Rose Bruford College'is Londonis.Reigo Tamm rahvusooperi Estonia kodulehel. Vaadatud 21.10.2024.

Töö ja looming
Aastatel 2014–2017 töötas ta Vanemuise teatris ooperisolistina.Brita-Liis Oruste. Reigo Tamm - ootamatult armastatud lauljaks Ajakiri Muusika, 08.04.2022."Teater Vanemuine. Reigo Tamm". 

Alates 2017. aastast on ta rahvusooperi Estonia ooperisolist.Reigo Tamm rahvusooperi Estonia kodulehel. Vaadatud 21.10.2024.

Esimese solistirolli kutselises teatris tegi ta Vanemuises 2011. aastal Lehári operetis "Lõbus lesk" Camille de Rossillonina. 

Hea hoo sai tema lavakarjäär sisse aga 2014. aastal, kui ta soleeris Tartu laulupeol, tegi Vanemuise teatris esimese peaosa, esines esimest korda Estonia teatrisaalis ja Soome Rahvusooperi laval ("Rehepapi" gastrolliga) ning sai oma esimese kultuuripreemia (Tartu linna noore kultuurikandja auhinna). Lisaks õnnestus tal siis proovida kätt libretisti ja lavastajana: ta kirjutas ja tõi koos Rasmus Kulliga Vanemuise Kollase Kassi Suvekoolis lavale laulumängu "Nooremuine", mis esietendus 2015. aastal.Aarne Mäe. Reigo Tamm: “Ooper ei pea tolmune olema” Virumaa Teataja, 01.07.2015.

Kriitik Aare Tool on 2025. aastal Estonias esietendunud Straussi opereti "Nahkhiir" peategelase kehastaja kohta öelnud: "Reigo Tamme (Eisenstein) ampluaa on lai, aga kõige ehedamalt avaneb tema tüpaaž just sellistes tegelaskujudes, kelle elurõõmu küllusekarikas vahutab kerge sarkasmiga üle ääre."Aare Tool. Nahkhiir, kes lendab eralennukiga Sirp.ee, 06.06.2025.

Rolle Estonia teatri lavastustes ja kontserdikavades
<tr valign=top><td>
 Tüürimees (Wagneri "Lendav hollandlane", 2016)
 Rätsep Motel (Bocki "Viiuldaja katusel", 2016)
 Adam (Zelleri "Linnukaupleja", 2017)
 Heinrich (Wagneri "Tannhäuser", 2017)
 Kalev (Puuri "Pilvede värvid", 2017)
 Nick (Puccini "Tütarlaps kuldsest läänest", 2018)
 Pierrot (Ehala "Buratino", 2018)
 Solist (Gounod' "Püha Cecilia missa", 2018)
 Ivan Lõkov (Rimski-Korsakovi "Tsaari mõrsja", 2019)
 Politseinik Krupke (Bernsteini "West Side Story", 2019)
 Krahv Albert ja Gaston (Korngoldi "Surnud linn", 2019)
 René von Luxemburg (Lehári "Krahv Luxemburg", 2020)
<td>
 Camille de Rossillon (Lehári "Lõbus lesk", 2021)
 Danilo (Lehári "Lõbus lesk", 2021)
 Teekannu vari (Raveli lühiooperid "Ravel : Ravel", 2021)
 Neptunuse (Poseidon) ülempreester (Mozarti "Idomeneo", 2021)
 Monostatos (Mozarti "Võluflööt", 2022)
 Kingpool (Kaumanni/Kelleri "Naksitrallid", 2022)
 Aristaios/Pluto (Offenbachi "Orpheus põrgus", 2022)
 Pinkerton (Puccini "Madama Butterfly", 2023)
 Le Dancaïre (Bizet' "Carmen", 2024)
 Torquemada (Raveli "Hispaania tund", 2024/2025)
 Eisenstein (Straussi "Nahkhiir", 2025)

Rolle Vanemuise teatri lavastustes
 Nekrut (Lille "Tulleminek")
 Schmidt (Massenet’ "Werther", 2012)
 Kubjas Hans (Aintsi "Rehepapp", 2013)
 Jonas Kempe ja Henn (Tubina "Reigi õpetaja", 2014)
 Ruiz (Verdi "Trubaduur")
 Sõnumitooja (Verdi "Aida")
 Härra Vogelsang (Mozarti "Teatridirektor")
 Cacoblethes (Mederi "Kindlameelne Argenia")
 Ubaldo Piangi (Lloyd Webberi "Ooperifantoom", 2014)
 Vanaema (Aintsi "Guugelmuugelpunktkomm", 2017)

Töö muudes teatrites ja muusikaprojektides
2013. aasta suvel laulis ta Prantsusmaal Aix-en-Provence'i ooperifestivali kooris.Reigo Tamm rahvusooperi Estonia kodulehel. Vaadatud 21.10.2024.

Ta on laulnud solistina Vanemuise teatri kontsertlavastustes "Õhtu Straussiga" (2012) ja "Õhtu Kálmániga" (2015) ning mänginud Eesti Nuku- ja Noorsooteatri muusikalides "Kevadine ärkamine" (2012) ja "Shrek" (2013) ning Ugala teatri lavastuses "Toru. Krossides läbi elu" (2019) ja Emajõe Suveteatri lavastuses "Tagahoovish" (2017). 

2010. aastal laulis ja mängis ta Veljo Tormise 80. sünnipäeva tähistavas kontsertlavastuses "Külavahelaulud ehk Pariisi linnas Londonis". 

2011. aastal oli tal kandev roll (Heinz Liebling) Beneši operetis "Haljal aasal", mille lavastusega tähistati Lehtse kammerkoori 30. aastapäeva.Fotod: Värvikas operett Lehtse kammerkoori esituses Maaleht.ee, 23.05.2011. 2006. aastal laulis ja mängis ta sama muusikakollektiivi etendatud Rodgersi muusikalis "Oklahoma" Curlyt.Marina Loštšina. Kultuur: Lehtse kammerkoorib laval “Oklahomat” Virumaa Teataja, 26.04.2006.

2014. aastal oli ta Rudolf Tobiase kantaadi "Johannes Damaskusest" (mis 1897. aastal valminuna oli esimene professionaalne kantaat Eesti muusikas) ettekandel tenoripartiid esitanud vokaalsolist. Suurvormi kandsid ette Vanemuise sümfooniaorkester, Tartu Ülikooli Kammerkoor, Tartu Noortekoor ja Vanemuise ooperikoor, dirigeeris Lauri Sirp.Kontserdisaalis. Johannes Damaskusest ERR Klassikaraadio, 21.08.2014.

2016. aastal laulis ja mängis ta Eesti esimeses algupärases lõõtsamuusikalis "Lõõtspillihullus" (autorid Tiit Kikas ja Jan Rahman).Põlvas esietendub Eesti esimene algupärane lõõtsamuusikal ERR Kultuur, 14.07.2016.

2019. aastal mängis ta tenorilauljat Komöödiateatri lavastuses "Maria Callase meistriklass" (lavastaja Andrus Vaarik). 

2021. aastal mängis ta Tiit Kikase ja Jaagup Kreemi lühiooperi "Ööbik ja üliõpilane" esiettekandel Üliõpilast.Lühiooper „Ööbik ja üliõpilane“. Tartu linna päeva galakontsert 2021 Eesti Kontserdi koduleht. Vaadatud 29.12.2024.

2024. aasta novembris esietendunud muusikalis "Vanamehe muušikal" mängis ta Priidikut.Galerii: algasid "Vanamehe Muušikali" lavaproovid ERR Kultuur, 27.10.2024. 

2025. aastast esineb ta teatri Impeerium improkomöödias "Laval koos Reigo Tammega ehk Koomiliste sketšide õhtu".Laval koos Reigo Tammega ehk koomiliste sketšide õhtu Teatri Impeerium koduleht. Vaadatud 29.02.2025.

Tegevus kontsertartistina
Kontsertartistina on Reigo Tamm esinenud temaatiliste kavadega Eesti eri paigus nii tavakontsertidel kui ka Eesti Kontserdi korraldatavatel muusikahariduslikel üritustel. Tema sagedasemad lavapartnerid on olnud Maria Listra, Hanna-Liina Võsa, Koit Toome ja Johan Randvere. 
Näiteid tema osalusega uuematest kontserdikavadest: 
 2020 – "Unustamatu Mister X – Georg Ots" koos Katrin Karisma, Lauri Liivi, Hanna-Liina Võsa ja Johan RandveregaUnustamatu Mister X - Georg Ots Katrin Karisma, Hanna-Liina Võsa, Reigo Tamm Lauri Liiv ja Johan Randvere Kultuurikava.ee. Vaadatud 18.11.2024.; 
 2022 – Zonta Klubi korraldatud heategevuslik kontserdikava "Pikantne klassika" koos Elina NetšajevagaElina Nechayeva ja Reigo Tamm "Pikantne klassika" Piletimaailm.ee. Vaadatud 18.11.2024.;
 2023 – Vasalemma lossikontsertide sari, näiteks kontserdikava "Jõuluoopus" (2023, 2024) koos Maria Listraga;
 2023/2024/2025 – Eesti Kontserdi koolikontsertide sarjas klassikalist muusikat ja muusikateatri tegemist tutvustav kontserdikava "Teatrimaagia" koos pianist Johan Randverega;Koolikontserdid 2023 Eesti Kontserdi koduleht. Vaadatud 18.11.2024.Koolikontserdid 2024/2025 Eesti Kontserdi koduleht. Vaadatud 18.11.2024. 
 2025 – üks soliste X Otepää talveöölaulupeol „Talveöös sädelevad meloodiad“;Otepää Talveöölaulupeol lauldakse lemmiklaule läbi aegade Tre Raadio koduleht, 22.01.2025.
 2025 – kontserdisari "Legendide laulud" Georg Otsa, Luciano Pavarotti ja Frank Sinatra loomingust – koos Marko Matvere, Jassi Zahharovi, Kalle Sepa ja Oliver Kuusikuga;Legendide Laulud 2025. Tutvustus Eesti Kontserdi kodulehel. Vaadatud 22.06.2025. 
 2025 – kontserdisari "Kammermuusika Rahvusooperis" ("Eesti helid" Mart Saare, Eduard Tubina ja Heino Elleri heliloomingust).Kammermuusika Rahvusooperis Eesti Muusika Infokeskus. Vaadatud 28.02.2025. 

Tegevus kultuurikorraldajana
Reigo Tamm korraldas 2010. aastatel kaheksa aasta jooksul kunstilise juhina Tartu linna päeva ning sisustas alates 2016. aastast seal muusikaprogrammi "Ooperisümbioos".Aigi Viira. Ooperilaulja Reigo Tamm: „Tahtsin väga, et Tartu linna päev muutuks miniooperifestivaliks!" Õhtuleht.ee, 28.06.2018.Reigo Tamm Tartu linna päeva kodulehel aastate kaupa. Vaadatud 21.10.2024.Rainer Kerge. Kerge uurib elu | Reigo Tamm: „Teater ja poliitika on väga sarnased – lavad on erinevad, aga mängureeglid ja emotsioonid on üpris samasugused.“ Õhtuleht.ee, 26.02.2025.

Alates 2024. aastast on ta augustis toimuva Põltsamaa veinipäeva ja galakontserdi kunstiline juht.Silja Felt. Ooperisolist Reigo Tamm: kohalik raadio on muutnud Järvamaa mulle väga koduseks Tre Raadio koduleht. 17.06.2024.

Ta oli 31. detsembril 2024 rahvusooperis Estonia toimunud aastavahetuse balli "Suurlinnade tuled" kunstiline juht (koos Jaan Otsaga) ning ka õhtujuht (koos Janne Ševtšenkoga).Estonia ball – "Suurlinnade tuled". Estoonlane. Rahvusooperi Estonia ajakiri. Sügis 2024. Lk 24. Vaadatud 22.06.2025.

Muu meelelahutus- ja heategevus
2019. aastal osales ta külalisesinejana meelelahutussaate "Su nägu kõlab tuttavalt" finaalis, kus toetas ansambli Paradoks basskitarristiks kehastunult finalist Karmo Nigulat tema võistlusetteastes – veidi hiljem koroonaaja hümniksHelina Piip. Paradoksi hittloo sõnade autor: Vahel mulle helistatakse: „Tee raadio lahti, sinu laul tuleb!“ Õhtuleht.ee, 01.05.2020. saanud laulu "Ära möödu must lähedalt" ettekandel. Silja Paavle. Ooperilaulja Reigo Tamm: „Praegu on aeg tehtu üle järele mõelda ja uusi sihte seada.“ Õhtuleht.ee, 16.04.2020.

Alates 2021. aastast on ta mitmel hooajal mänginud Elisa ja Kanal 2 huumorisarjas "Alo" Ahtit.Ooperilaulja Reigo Tamm: kui ikka Priit Võigemast tuleb stseenis vastu, siis tõmbab hääle värisema ja jala all tudisema küll Kroonika/Delfi, 19.04.2021.

2024. aasta sügishooajal võitis ta TV3 meelelahutussaate "Su nägu kõlab tuttavalt".Galerii | Terassüdamega mees! Näosaate võidukarikast joob šampanjat vallatu ooperilaulja Reigo Tamm Õhtuleht.ee, 09.12.2024. Enne seda oli ta võitnud sarja viienda saate, kus oli kehastanud Riho Sibulat laulmas laulu "Kassitapp".Kuhu jäi nali? Reigo Tamm selgitab, miks tema seekordne paroodia tõsine oli TV3 koduleht, 03.11.2024. Saatesarja üldvõiduga kaasnenud heategevusliku auhinnaraha 10 000 eurot annetas ta MTÜ-le Koos Laste Heaks, millest pool läks Hiiumaa ja teine pool Tapa valla vähekindlustatud peredele,Kärolyn Kivistik. Toetus | Reigo Tamm andis võiduraha Hiiumaale Hiiu Leht, 18.02.2025. üksiksaate auhinnaraha 1000 euroga toetas ta Tapa lapsi.Südamlik! Reigo Tamm annetas näosaates võidetud summa lastekaitsele TV3.ee, 03.11.2024.

Lisaks tegi ta 2024. aastal ühe osalisena kaasa ETV tervise- ja elustiilisaates "Mehed, hakkame elama!"Sarja "Mehed, hakkame elama!" saateid ERR Arhiiv. Vaadatud 22.10.2024. ning oli noorte teatrisaate "Laske mind lavale" žüriis.Galerii: Vanemuise laval selgub "Laske mind Lavale" teise hooaja võitja ERR Kultuur, 24.01.2025.

2025. aastal osales ta GO3 dokumentaalsarjas "Rannakeha"Reigo Tamm heitis piinlikkuse kõrvale: dieedid olid ära proovitud, kaalusüst tundus loogilise sammuna Õhtuleht.ee, 06.02.2025. ja kuulus TV3 meelelahutussaate "Maskis laulja" detektiivide hulka.Selgusid „Maskis laulja“ kaks viimast detektiivi! Menusaates võtavad koha sisse armastatud lauljad Kroonika/Delfi, 26.02.2025.

2025. aasta detsembris oli ta Estonia teatri aastavahetuse balli kunstiline juht.

Poliitiline tegevus
Reigo Tamm kuulub alates 24. juulist 2008 Eesti Reformierakonda. 

Tamm on pärit Tapalt ning annab siiani märkimisväärse panuse sealse kogukonna elu arendamisse. Alates 2009. aastast on ta kuulunud Tapa vallavolikokku ning olnud eri aastatel selle esimees, aseesimees ja kultuurikomisjoni esimees. Ta on korraldanud kontserdisarju ("Noored muusikud" ja "Rosaarium"Reigo Tamm. Kontsertsari "Rosaarium" Sirp.ee, 08.06.2009.), aidanud välja töötada Tapa Vaksali teatri idee jne.Tapa volikogu hakkab juhtima senine aseesimees Reigo Tamm Tapa valla koduleht. Vaadatud 21.10.2024.Greta Kaupmees. Näosaate staar Reigo Tamm elas lavakoolist väljaviskamist valusalt üle: mõtlesin, et joon end surnuks Kroonika/Delfi, 26.10.2024.

 Tunnustus 
 2015 – Tartu Kultuurikandja auhind noore kultuurikandja kategooriasTartu linn tunnustas kultuuripreemiatega loovisikuid ja aasta tähtsündmusi ERR Kultuur. 18.02.2015.
 2015 – Tapa valla aasta tegija auhind kategoorias "Isiku tegu"
 2016 – Norra Vest-Agderi maakonna stipendiumLiisi Kanna. Ooperilaulja Reigo Tamm kujutles end näitlejana juba lasteaias Kuulutaja. 16.11.2016.
 2018 – Kristallkingakese auhind
 2019 – Eesti Rahvuskultuuri Fondi stipendium
 2025 – Aasta Meelelahutaja auhindLiigutavad sõnad! Meelelahutusauhindade tänukõnedes oli tunda piiritut armastust! Sky.ee, 06.06.2025.

Teatrisisesed auhinnad
 2020 – rahvusooperi Estonia publiku lemmiku preemia (SEB publikupreemia)
 2024 – rahvusooperi Estonia publiku lemmiku preemia (SEB publikupreemia)

Nominatsioonid
 2023 – Eesti Teatriliidu muusikaauhinna nominent

Isiklikku
Tema ema on õpetaja Erika Tamm. Tema elukaaslane on õpetaja Kaili Terask,Anu Viita-Neuhaus. Palju õnne! Reigo Tamm kastab titevarbaid Virumaa Teataja, 13.10.2020. paaril on kaks poega (sündinud 2020 ja 2025).Ooperilaulja Reigo Tamm: kui ikka Priit Võigemast tuleb stseenis vastu, siis tõmbab hääle värisema ja jala all tudisema küll Kroonika/Delfi, 19.04.2021.Maire Aunaste. Näosaate võitja Reigo Tamm: kui mind poleks teatrikoolist välja visatud, ei oleks seda kõike juhtunud Maaleht.ee, 08.12.2024.Greta Kaupmees. Palju õnne! Reigo Tamm sai teise lapse isaks. Beebile pandi kaunis nimi Kroonika/Delfi, 15.05.2025.

Reigo Tamm on öelnud, et tema üks kodu asub Tallinnas Kalamajas ja teine Tapal, juured on aga Tamsalus ja kõik suved veedab ta Hiiumaal.Greta Kaupmees. Näosaate staar Reigo Tamm elas lavakoolist väljaviskamist valusalt üle: mõtlesin, et joon end surnuks Kroonika/Delfi, 26.10.2024. 

2024. aasta sügisel TV3 meelelahutussaates "Su nägu kõlab tuttavalt" osaledes kaalus ta minikleiti kandes 135 kilo, kuid peab rasvumust ohtlikuks terviseprobleemiks ning on mitmes telesaates tutvustanud enda peal läbi proovitud võtteid võitluses ülekaaluga.Reigo Tamm heitis piinlikkuse kõrvale: dieedid olid ära proovitud, kaalusüst tundus loogilise sammuna Õhtuleht.ee, 06.02.2025. 

Harrastused 
Noorpõlves on ta harrastanud rahvatantsu, õppinud muusikakoolis eufooniumi,Maire Aunaste. Näosaate võitja Reigo Tamm: kui mind poleks teatrikoolist välja visatud, ei oleks seda kõike juhtunud Maaleht.ee, 08.12.2024. mänginud puhkpilliorkestris, laulnud koorides ning käinud Järvamaa Kuma raadios saateid tegemas.Silja Felt. Ooperisolist Reigo Tamm: kohalik raadio on muutnud Järvamaa mulle väga koduseks Tre Raadio koduleht. 17.06.2024.Greta Kaupmees. Näosaate staar Reigo Tamm elas lavakoolist väljaviskamist valusalt üle: mõtlesin, et joon end surnuks Kroonika/Delfi, 26.10.2024.Brita-Liis Oruste. Reigo Tamm - ootamatult armastatud lauljaks Ajakiri Muusika, 08.04.2022. 

Enda kooliaegset aktiivsust on ta meenutanud nii: 


2024. aastast tantsib ta lauljate ja muusikalinäitlejate rahvatantsurühmas Mullaketrajad.Aigi Viira. Kamp täienes! Tähtede rahvatantsutrupiga Mullaketrajad liitus ooperitenor Reigo Tamm! Õhtuleht.ee, 02.09.2024.

Viited

Välislingid
 Reigo Tamm rahvusooperi Estonia kodulehel
 Jaan Olmaru. Reigo Tamm: ooper on seksikas Tartu Postimees, 9. jaanuar 2015
 Jutusaade. Reigo Tamm Eesti Rahvusringhäälingu arhiiv, 1. märts 2015
 Aarne Mäe. Reigo Tamm: "Ooper ei pea tolmune olema" Virumaa Teataja, 1. juuli 2015
 Saage tuttavaks: multitalent Reigo Tammele ennustatakse suurt tulevikku! Reporter.ee, 7. oktoober 2015
 Ave-Marleen Rei. Mitte ainult noored ja ilusad Ajakiri Ramp 2015/2016, lk 44–49 
 Eve Klaas. Reigo Tamm: "Volikogu esimehe amet pole hirmutav" Virumaa Teataja, 10. juuni 2016
 Liisi Kanna. Ooperilaulja Reigo Tamm kujutles end näitlejana juba lasteaias Kuulutaja.ee, 16. november 2016
 Aigi Viira. Kuulsus kutsub külla | Reigo Tamm soovitab: mida teha Tapal? Õhtuleht.ee, 5. august 2017
 Videosari «Valimisjaoskond»: Tapal kandideeriv ooperilaulja loodab, et ei pea valima poliitika ja teatri vahel Postimees.ee, 14. oktoober 2017
 Inna Grünfelt. Tenor ja poliitik Reigo Tamm hakkas ... vanaemaks Virumaa Teataja, 3. november 2017
 Raimu Hanson. Reigo Tamm: ma pole sildu Tartuga põletanud Tartu Postimees, 15. november 2017
 Aigi Viira. Ooperilaulja Reigo Tamm: "Tahtsin väga, et Tartu linna päev muutuks miniooperifestivaliks!" Õhtuleht.ee, 28. juuni 2018
 Ruth Alaküla. Arvustus | "Orpheus põrgus". Särav maailm, kus armastusel pole kohta Eesti Päevaleht / LP, 25. oktoober 2022
 Elina Nechayeva ja Reigo Tamm mängisid lauldes "Aliast" ERR Menu, 29. juuni 2023
 Reigo Tamm: näosaates osalemine on toonud palju uusi pakkumisi ja kontakte ERR Vikerraadio, 18. november 2024
 Maire Aunaste. Näosaate võitja Reigo Tamm: kui mind poleks teatrikoolist välja visatud, ei oleks seda kõike juhtunud Maaleht.ee, 8. detsember 2024

Kategooria:Eesti ooperilauljad
Kategooria:Tapa Gümnaasiumi vilistlased
Kategooria:Sündinud 1988